《次董野迂焦山韵》
宋代·翟思

四面江光不住尘，中流拥护有波神。画家点染图多赝，诗老形容语最真。

丹井泉来冰熨齿，石床云卧浪摇身。碧桃湾里花狼藉，一夜狂风断送春。

作者简介：翟思（？～一一○二），字子久，丹阳（今属江苏）人，汝文父。神宗熙宁三年（一○七○）进士，自洪州教授除太学博士（以上《京口耆旧传》卷四《翟汝文传》）。元丰七年（一○八四）由监察御史擢殿中侍御史，改国子司业。八年，出知南康军。哲宗元祐三年（一○八八）复为殿中侍御史。四年，通判宣州。五年，知兖州。六年，再为国子司业。绍圣四年（一○九七）以直龙图阁知越州。元符二年（一○九九）移应天府。徽宗建中靖国元年（一一○一）再知越州，除秘书少监。崇宁元年卒（《忠惠集》附录《孙繁重刊翟氏公巽埋铭》）。今录诗二首。